Panserbataljonen

Panserbataljonen er en kavaleriavdeling i den norske Hæren, og er en mekanisert bataljon med stridsvogner og stormpanservogner som hovedkjøretøy.

Bataljonen er en av tre manøverbataljoner (de to andre er 2. bataljon og Telemark bataljon) i Brigade Nord, og er en betydelig bidragsyter til avdelinger i internasjonale operasjoner.

Avdelingen holder til i Setermoen leir i Midt-Troms.

 Symbol, motto og farger 
miniatyr|CV9030N og Leopard2A4 fra Panserbataljonen under øvelse i 2009. 
Avdelingsmerket til Panserbataljonen er en mink, et merke den arvet fra første infanteribataljon nr1/Brigaden i Nord-Norge, som ble nedlagt da Panserbataljonen ble opprettet på Setermoen i 1987. 

Bataljonens motto er bitit fyrst, som betyr «slå først».

Kjennetegnene til Panserbataljonen er den svarte bereten og fargene gul og grønn, som alle kavalerister deler. Vernepliktige soldater i avdelingen kalles Dragoner.

 Bakgrunn 

Søndenfjeldske dragonregiment – Panserbataljonens stamavdeling 
Panserbataljonen fikk overrakt Søndenfjeldske dragonregiments standart av Generalinspektøren for Hæren 3. august 2009, og dette gjorde Søndenfjeldske dragonregiment til bataljonens stamavdeling. 

Søndenfjeldske dragonregiment kan spores tilbake til etableringen av Rytterregimentet av 1663. Gjennom historien har regimentet hatt forskjellige navn og roller, men fellesnevneren har vært evne til oppsittet strid; først på hest og siden andre verdenskrig med pansrede kjøretøy. Søndenfjeldske dragonregiment har deltatt i de fleste operasjoner og kriger som Norge har vært involvert i siden 1600-tallet. Regimentet har ved flere anledninger utmerket seg i strid og har derfor fått følgende æresnavn; Hunneberg 1676, Uddevalla 1677, Høland 1716, Norderhov 1716, Strandlykkja 1940 og Furnes-Ringsaker 1940.

 Avdelinger 
 Bataljonstab Ledelse og stabsoffiserer med ansvar innenfor personellforvaltning, etterretning & sikkerhetstjeneste, operasjoner og utdanning, forsyning og vedlikehold, sambandstjeneste og økonomistyring. Stridsvognseskadron 2 Avdelingen hovedmateriell er stridsvognen Leopard 2 A4.  
  Stormeskadron 3 Hovedmateriell i avdelingene er CV9030N. Hovedoppgaven til stormeskadronene har tradisjonelt vært å støtte og beskytte stridsvognene. Stormeskadronene utgjorde hovedstyrken i de avdelinger som Panserbataljonen sendte til internasjonale operasjoner.  Stormeskadron 4 Kavalerieskadronen / Eskadron 5 Kavalerieskadronen (Kavesk) har som hovedoppgave å lokalisere fienden og gi resten av bataljonen et oppdatert situasjonsbilde. Avdelingen består blant annet av pansret oppklaringstropp med CV9030N, patruljetropp med skarpskyttere og sensortropp med droner (MUAS).  Kampstøtteeskadron 6 Eskadronen er delt inn i kommandoplasstropp, stabstropp, stridstrentropp (forsyningsgruppe, reparasjonsgruppe, bergingsgruppe) og en bombekastertropp.
Oppsatt på CV-90, M-113, Scania P113, Scania P93, BV206, NM217 og Wisent 2 ARV NOR bergingspanservogner og lettere kjøretøy. 

 Referanser 

 Eksterne lenker 
 Brig N/Panserbataljonen Forsvaret.no
 Panserbataljonen snl.no

Kategori:Forsvaret i Troms
Kategori:Brigade Nord
Kategori:Kavaleriavdelinger
Kategori:Kavaleriet i Norge